
REPUBLIKA HRVATSKA
VARAŽDINSKA ŽUPANIJA
OPĆINA BEDNJA
Općinsko vijeće

Bednja,							    


Na temelju članka 30. Zakona o izmjenama i dopunama Zakona o porezu na dohodak („Narodne novine broj 106/18“), članka 28. st. 1. točka 22. Statuta Općine Bednja („Službeni vjesnik Varaždinske županije“, broj 7/18, 44/2018 - ispravak), Općinsko vijeće Općine Bednja na 16. sjednici održanoj dana     . godine, donijelo je

ODLUKU
o visini paušalnog poreza po krevetu i smještajnoj jedinici 
na području Općine Bednja


Članak 1.
	Ovom Odlukom utvrđuje se visina paušalnog poreza po krevetu i smještajnoj jedinici 
na području Općine Bednja. 

Članak 2.
Visina paušalnog poreza po krevetu odnosno po smještajnoj jedinici u kampu na području Općine Bednja iznosi 150,00 kuna po krevetu odnosno po smještajnoj jedinici u kampu.

Članak 3.
Godišnji paušalni porez na dohodak utvrđuje se kao umnožak broja kreveta odnosno broja smještajnih jedinica u kampu, visine paušalnog poreza po krevetu odnosno po smještajnoj jedinici u kampu i odgovarajućeg koeficijenta područja na kojem se usluga pruža.

Članak 4.
Broj kreveta, odnosno broj smještajnih jedinica u kampu utvrđuje se na temelju odobrenja nadležnog ureda prema kojem se građaninu odobrava pružanje usluga građana u domaćinstvu.

[bookmark: _GoBack]Članak 5.
(1) Iznos godišnjega paušalnog poreza na dohodak uvećava se za prirez porezu na dohodak, koji je uveden odlukom jedinice lokalne samouprave prema prebivalištu ili uobičajenom boravištu poreznog obveznika.

(2) Prirez porezu na dohodak na području Općine Bednja iznosi 10% sukladno Odluci o porezima Općine Bednja („Službeni vjesnik Varaždinske županije“ broj 22/17).

Članak 6.
Na utvrđivanje godišnjega paušalnog poreza na dohodak ne utječe vrsta usluge koja se pruža kao ni razdoblje u tijeku kalendarske godine u kojem se usluga pruža

Članak 7.
Ova Odluka stupa na snagu osmog dana od dana objave u „Službenom vjesniku Varaždinske županije“ , a primjenjuje se od 1. siječnja 2019. godine. 

							Predsjednica Općinskog vijeća

